Document ID: /roh_data/filtered/Billingualer_Corpus_interleaved-de-rm.jsonl.gz/787

This is a text translated from German to Rumantsch Grischun.
Kantonale Volksabstimmung vom 18. Mai 2003 über die Totalrevision Kantonsverfassung

JA zur neuen Verfassung

Am 18. Mai 2003 stimmen wir über eine neue Verfassung für Graubünden ab. Sie stellt eine ausgewogene Mischung von Bewährtem und Neuem dar und ist ein solides Fundament, um heutige und zukünftige Herausforderungen zu meistern. Dazu hat die Bevölkerung beigetragen, die engagiert mitgewirkt hat.

Wieso eine neue Verfassung?

Mit der Verfassung sagen wir, wie wir den Kanton gestalten und organisieren wollen. Die Verfassung zeigt, welche Grundwerte uns wichtig sind und was uns verbindet. Sie soll Richtschnur sein, an der sich die Einwohnerinnen und Einwohner orientieren können. Dadurch schafft sie Transparenz und Vertrauen. Gerade in der heutigen Zeit ist es wichtig, die Bevölkerung möglichst zu einigen und nicht Gräben zu öffnen. Regierung und Grosser Rat haben sich deshalb darum bemüht, eine Verfassung zu schaffen, die im Volk breite Zustimmung finden kann. Ich bin überzeugt, dass dies gelungen ist.

Die geltende Kantonsverfassung entspricht den Anforderungen nicht mehr. Daher haben die Stimmberechtigten im Herbst 1997 mit grosser Mehrheit die Regierung und den Grossen Rat beauftragt, eine neue Verfassung mit inhaltlichen und redaktionellen Anpassungen auszuarbeiten. Mit der Vorlage, die zur Abstimmung gelangt, - mit diesem bürgernahen und zukunftsgerichteten Grundgesetz - erfüllen die Behörden den Auftrag des Volkes.

Ausgewogene Mischung von Neuem und Bewährtem

Eine Verfassung hat sich nach vorne zu orientieren. Wir müssen die Herausforderungen der Zukunft aufnehmen und dürfen nicht die Augen vor dem Wandel unserer Gesellschaft verschliessen. Es gilt, unsere Strukturen auf die aktuellen Bedürfnisse auszurichten. Eine neue Verfassung kann und darf aber nicht alles auf den Kopf stellen. Es ist wichtig und richtig, dass sie auf historischen Wurzeln aufbaut. So kann sich die Bevölkerung mit der Verfassung identifizieren. Die neue Verfassung beinhaltet eine ausgewogene Mischung von Neuem und Bewährtem und verbindet Fortschritt mit Tradition. Die neue Verfassung

- enthält ein klares Bekenntnis zur Dreisprachigkeit und fördert insbesondere die sprachlichen Minderheiten;

- baut die Volksrechte des Referendums und der Volksinitiative um und schlägt eine ausgewogene Lösung vor, die den Stimmberechtigten und den Behörden klare Vorteile bringt;

- vereinfacht die Rechtssetzung und stärkt so die Mitsprache des Volkes;

- schützt die verfassungsmässigen Rechte der Bürgerinnen und Bürger besser und stärkt die Unabhängigkeit der Justiz;

- verankert die Gemeindeautonomie ausdrücklich;

- stärkt die lokale und die regionale Zusammenarbeit und gibt gewisse Mindeststandards vor zu Gunsten der Mitwirkungsrechte der Bevölkerung;

- umschreibt die wichtigsten Aufgaben von Kanton und Gemeinden kurz und prägnant (z.B. Sicherheit der Bevölkerung, Schutz der dünn besiedelten Gebiete und der Randregionen sowie Chancengleichheit für alle und Gleichstellung von Frau und Mann);

- übernimmt die heutige Regelung des Verhältnisses von Kirche und Staat.

Für ein Wahlverfahren, bei dem jede Stimme zählt

Mit einer Variantenabstimmung können die Stimmberechtigten entscheiden, nach welchem Verfahren die Mitglieder des Grossen Rates in Zukunft gewählt werden. Für die Regierung ist es wichtig, dass der Grosse Rat als Volksvertretung ein möglichst genaues Spiegelbild der Bevölkerung ist. Deshalb unterstützt sie das sogenannte "Bündner Modell". Dieses verbindet Majorz und Proporz und ist auf die Verhältnisse im Kanton Graubünden zugeschnitten: Die Stimmberechtigten wählen in jedem Kreis ein Mitglied des Grossen Rates nach dem Majorz-Wahlverfahren. Die anderen 81 Mitglieder wählen sie in den 11 Bezirken nach dem Proporz-Wahlverfahren. Dabei werden die Direktmandate berücksichtigt.

Das Bündner Modell trägt den Anliegen der dünn besiedelten Kreise und der politischen Minderheiten Rechnung. Es ist ein einfaches, gerechtes und tragfähiges System, das der Rechtsgleichheit aller Stimmberechtigten besser entspricht. Denn bei diesem ausgewogenen, zukunftsweisenden Kompromiss kommt es auf jede einzelne Stimme an. Das Bündner Modell eignet sich nach Auffassung der Regierung besser, aktuellen und künftigen Anforderungen gerecht zu werden. Es belebt die Politik in unserem Kanton und berücksichtigt den Volkswillen.

Blick auf das Ganze nötig

Bei der Volksabstimmung am 18. Mai 2003 gilt es, die neue Verfassung als Ganzes zu beurteilen. Denn es ist nicht möglich, über jeden Artikel einzeln abzustimmen. Ohne die Bereitschaft zu einer Gesamtbetrachtung wäre jede Totalrevision einer Verfassung zum Scheitern verurteilt. Nach Auffassung von Regierung und Grossem Rat verdient die neue Verfassung breite Zustimmung. Sie beseitigt in jedem Fall - d.h. unabhängig von der Frage nach dem Wahlverfahren - die Mängel der Verfassung von 1892 und erfüllt die Anforderungen, die an ein modernes Grundgesetz gestellt werden. Denken Sie an den Gewinn für unseren Kanton und die ganze Bevölkerung. Sagen Sie 2 x JA zur neuen Kantonsverfassung und sagen Sie JA zum Bündner Modell.

Regierungsrätin Dr. Eveline Widmer-Schlumpf

Vorsteherin des Finanz- und Militärdepartements Graubünden

Gremium: Finanz- und Militärdepartement

Quelle: dt Finanz- und Militärdepartement

Data: 28.04.2003

Votaziun chantunala dal pievel dals 18 da matg 2003 davart la revisiun totala da la constituziun chantunala

GEA a la nova constituziun

Ils 18 da matg 2003 votain nus davart ina nova constituziun per il Grischun. Ella sa preschenta sco maschaida equilibrada da quai ch'è sa cumprovà e d'innovaziuns ed ella è in fundament solid per dumagnar provocaziuns actualas e futuras. Quai è er il merit da la populaziun ch'ha collavurà en moda engaschada.

Pertge ina nova constituziun?

Cun la constituziun schain nus co che nus vulain furmar ed organinsar il chantun. La constituziun mussa tge valurs da basa ch'ans èn impurtantas e tge ch'ans unescha. Ella duai esser ina directiva, a la quala las abitantas ed ils abitants pon s'orientar. Tras quai stgaffescha ella transparenza e confidenza. Gist en il temp d'ozendi èsi impurtant d'unir la populaziun tant sco pussaivel e da betg avrir foss. Perquai èn la regenza ed il cussegl grond sa sfadiads da stgaffir ina constituziun che chatta en la populaziun grond'acceptanza. Jau sun persvas che quai è gartegià.

La constituziun chantunala vertenta na correspunda betg pli a las pretaisas. Perquai han incumbensà l'atun 1997 las votantas ed ils votants cun gronda maioritad la regenza ed il cussegl grond d'elavurar ina nova constituziun cun adattaziuns dal cuntegn e da la redacziun. Cun il project che vegn suttamess a la votaziun - cun questa lescha fundamentala ch'è attaschada la pievel e che s'orientescha al futur - adempleschan las autoritads l'incumbensa dal pievel.

Maschaida equilibrada da quai ch'è sa cumprovà e d'innovaziuns

Ina constituziun sto s'orientar a l'avegnir. Nus stuain acceptar questa sfida dal futur e na dastgain betg serrar ils egls davant la midada da nossa societad. Nus stuain drizzar nossas structuras als basegns actuals. Ina nova constituziun na po e na dastga però betg metter tut cun ils pes ensi. Igl è impurtant ed enendretg ch'ella sa basa sin ragischs istoricas. Uschia po la populaziun s'identifitgar cun la constituziun. La nova constituziun cuntegna ina maschaida equilibrada d'innovaziuns e da quai ch'è sa cumprovà ed ella colliescha progress cun tradiziun. La nova constituziun

- cuntegna in cler confess a la trilinguitad e promova en spezial las minoritads linguisticas;

- transfurma ils dretgs dal pievel dal referendum e da l'iniziativa dal pievel e propona ina soluziun equilibrada che porta clers avantatgs a las votantas ed als votants sco er a las autoritads;

- simplifitgescha la legiferaziun e rinforza uschia la participaziun dal pievel;

- protegia meglier ils dretgs constituziunals da las burgaisas e dals burgais e rinforza l'independenza da la giustia;

- franchescha expressivamain l'autonomia da las vischnancas;

- rinfoza la collavuraziun locala e regiunala e prescriva tscherts standards minimals en favur dals dretgs da cooperaziun da la populaziun;

- circumscriva en furma curta e pregnanta las pli impurtantas incumbensas dal chantun e da las vischnancas (p.ex. la segirtad da la populaziun, la protecziun dals territoris pauc populads e da las regiuns periferas sco er l'egualitad da las schanzas per tuts e l'egualitad tranter um e dunna);

- surpiglia la reglamentaziun vertenta da la relaziun tranter la baselgia ed il stadi.

Per ina procedura d'elecziun, en la quala mintga vusch quinta

Cun ina votaziun da variantas pon las votantas ed ils votants decider tenor tge procedura che las deputadas ed ils deputads al cussegl grond duain vegnir elegids en il futur. Per la regenza èsi impurtant ch'il cussegl grond saja sco represchentant dal pievel in spievel da la populaziun uschè exact sco pussaivel. Perquai sustegna ella l'uschenumnà "model grischun". Quest model colliescha maiorz e proporz e resguarda las relaziuns en il chantun Grischun. Las votantas ed ils votants elegian en mintga circul ina deputada u in deputà al cussegl grond cun la procedura d'elecziun tenor maiorz. Las autras 81 deputadas/ils auters deputads elegian els en ils 11 districts cun la procedura d'elecziun tenor proporz. Latiers vegnan resguardads ils mandats directs.

Il model grischun resguarda ils interess dals territoris pauc populads sco er da las minoritads politicas. Igl è in sistem simpel, gist e solid che correspunda meglier a l'egualitad giuridica da tut las votantas e da tut ils votants. Tar quest cumpromiss equilibrà e progressiv dependi numnadamain da mintga singula vusch. Il model grischun è tenor l'idea da la regenza pli adattà per satisfar a las pretaisas actualas e futuras. El activescha la politica en noss chantun e resguarda la voluntad dal pievel.

Igl è necessari da guardar la furma cumpletta

Tar la votaziun dal pievel dals 18 da matg 2003 ston ins giuditgar la nova constituziun sco unitad. Pertge ch'i n'è betg pussaivel da votar davart mintga singul artitgel. Senza la prontadad ad in puntg da vista general giess mintga revisiun totala d'ina constituziun da la glatscha giu. Tenor l'idea da la regenza e dal cussegl grond merita la nova constituziun grond'acceptanza. Ella dismetta en mintga cas - q.v.d. independentamain da la dumonda da la procedura d'elecziun - las mancanzas da la constituziun da l'onn 1892 ed ademplescha las pretaisas che vegnan fatgas ad ina lescha fundamentala moderna. Pensai al gudogn per noss chantun e per tut la populaziun. Schai 2 x GEA a la nova constituziun chantunala e schai GEA al model grischun.

Cussegliera guvernativa dr. Eveline Widmer-Schlumpf

scheffa dal departament da finanzas e militar dal Grischun

Gremi: departament da finanzas e militar

Funtauna: rg departament da finanzas e militar

Data: 28.04.2003